
ประกาศเทศบาลตำบลปากนคร
เรื่อง   ประกาศประมูลซื้อรถยนต์ดับเพลิงอาคาร  ชนิด  6  ล้อ
..............................................................................


ด้วยเทศบาลตำบลปากนคร  อำเภอเมืองนครศรีธรรมราช มีความประสงค์ที่จะประมูลซื้อด้วยระบบอิเล็กทรอนิกส์     เพื่อซื้อรถยนต์ดับเพลิงอาคาร   ชนิด  6  ล้อ  เครื่องดีเซล  6  สูบ  4  จังหวะ  กำลังแรงม้าสูงสุดไม่น้อยกว่า    200   แรงม้า   มีถังน้ำในตัว  ขนาดไม่น้อยกว่า   4,000 ลิตร    น้ำหนักรถรวมน้ำบรรทุกได้ไม่น้อยกว่า   15   ตัน   พร้อมติดตั้งปืนฉีดน้ำ   มีระยะฉีดไกลสูงสุดไม่น้อยกว่า   60    เมตร   ที่แรงดัน   10    บาร์    เครื่องสูบน้ำ    สามารถสูบน้ำได้ไม่น้อยกว่า   3,000  ลิตร/นาที    แรงดันสูงสุดไม่น้อยกว่า   16    บาร์  พร้อมอุปกรณ์ต่าง  ๆ   จำนวน  1  คัน  (ตามเอกสารแนบ)   ราคากลางในการประกวดราคาครั้งนี้  เป็นเงินทั้งสิ้น  4,400,000.-  บาท  (สี่ล้านสี่แสนบาทถ้วน)


ผู้มีสิทธิเสนอราคาจะต้องมีคุณสมบัติ ดังต่อไปนี้
1. เป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์ดังกล่าว
2. ไม่เป็นผู้ถูกระบุชื่อ    ไว้ในบัญชีรายชื่อผู้ทิ้งงานของทางราชการ   หรือของหน่วยการ
บริหารราชการส่วนท้องถิ่น และได้แจ้งเวียนชื่อแล้ว


3.    ไม่เป็นผู้ได้รับเอกสารสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


4. ไม่เป็นผู้ที่มีผลประโยชน์ร่วมกันกับผู้เสนอราคาอื่น  ที่เข้าเสนอราคาให้แก่เทศบาลตำบลปากนคร  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ  วันประกาศประมูลซื้อ    ด้วยระบบอิเล็กทรอนิกส์   หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลซื้อด้วยระบบอิเล็กทรอนิกส์ครั้งนี้


5.ผู้เสนอราคาต้องเป็นผู้ที่ได้ซื้อเอกสารประมูลซื้อด้วยระบบอิเล็กทรอนิกส์ของเทศบาล  มิฉะนั้นไม่มีสิทธิ์ยื่นซองเสนอราคา


กำหนดยื่นซองประมูลซื้อ     ด้วยระบบอิเล็กทรอนิกส์    ในวันที่   30   มีนาคม  2552    ระหว่างเวลา    09.00   -  12.00     น.    และเปิดซองในเวลา   13.00    น.  เป็นต้นไป   ณ  ศูนย์รวมข้อมูลข่าวสารการจัดซื้อจัดจ้าง    อำเภอเมือง    จังหวัดนครศรีธรรมราช    และประกาศรายชื่อผู้มีสิทธิได้รับการคัดเลือกให้เข้าเสนอราคาในวันเดียวกัน

ผู้สนใจติดต่อขอซื้อเอกสารประมูลซื้อด้วยระบบอิเล็กทรอนิกส์    ในราคาชุดละ  10,000.- บาท    (หนึ่งบาทถ้วน)   ได้ที่งานพัสดุและทรัพย์สิน  กองคลัง  สำนักงานเทศบาลตำบลปากนคร  ระหว่างวันที่  27     กุมภาพันธ์   2552 ถึง วันที่   13    มีนาคม   2552    หรือสอบถามทางโทรศัพท์  หมายเลข  075- 379151  หรือสืบค้นข้อมูลทางเว็ปไซด์เทศบาลตำบลปากนคร   www.paknakhoncity.go.th    เว็ปไซด์จังหวัดที่   www.nakhonsithammarat @  moi.go.th   หรือกรมบัญชีกลาง     www.gprocurement.go.th    ในวันเวลาราชการ
ประกาศ  ณ  วันที่  26  เดือน  กุมภาพันธ์  พ.ศ.  2552
                                                       (ลงชื่อ)
(นายปรีชา    แก้วกระจ่าง)
นายกเทศมนตรีตำบลปากนคร
